Navarra Suma talde parlamentarioari atxikitako foru parlamentari Cristina Ibarrola Guillén andreak idatziz erantzuteko galdera aurkeztu du (10-22-PES-00297), zeinaren bidez honako informazio hau eskatzen baitu:

Zenbat aldiz bildu da legegintzaldi honetan aurreko legegintzaldian lanean hasi zen laguntza integratzeko talde tekniko bakoitza? Zergatik sortu dira lantalde berriak itxarote-zerrendak lehenestean lan egiteko eta ez da landu espezialitateetako laguntza integratzeko taldeetan?

Zer eginkizun berezi definitu da orain sortu diren 6 lantalde bakoitzerako? Noiz sortu da bakoitza? Zer profesionalek osatzen dute talde bakoitza? Zenbat aldiz bildu da, orain arte, talde bakoitza? Bileretako aktarik al dago? Baiezkoan, haietako bakoitzaren kopia eskatzen da. Talde horiek formalizatu al dira?

LTTen bilerak oraingo legegintzaldian:

Pandemiaren ondorioz LTTen aurrez aurreko bilerak bertan behera utzi ziren. Kideak laguntzen aritu ziren lehenetsitako zereginetan, SARS-Cov2 infekzioak sortutako premien testuinguruan, eta taldeak 2021aren erdi aldera hasi ziren berriro lanean.

LTTen jarduera:

1. Paziente pluripatologikoak:
   * Estrategiako teknikarien bilerak hiru hilean behin
   * Bilerak sei hilean behin Tuterako Reina Sofía ospitalean - Integraziorako hileroko saio klinikoen programazioa
2. Dementzia:
   * Jarraipen taldearen bilerak hiru hilean behin
   * Altsasuko Josefina Arregui zentrorako deribazioa birdefinitzeko bilera
   * Dementzian Adituen Batzordearen bilerei berriz ekitea
3. Diabetesa:
   * Aholku Batzorde Teknikoaren bilera
   * DM2 pazienteen glukosaren monitorizazio etengabea hedatzeko logistika diseinatzea, Zorroaren Zuzendaritza Nagusiaren jarraibideen arabera
   * Diabetesaren urrutiko monitorizazioaren diseinuan laguntzea
4. Gaixotasun muskulueskeletikoak:
   * Dokumentu hau prestatzea: COVID iraunkorra eta haren zabalkundea
   * Dokumentu hau prestatzea: COVID pazienteen errehabilitazioa OOLan
   * Dokumentu hau prestatzea: Fisioterapiara zuzenean deribatzea OOLan
   * Dokumentu hau eguneratzea: Taldeko fisioterapia konplexutasun txikiko prozesuetan

1. Antikoagulazioa:
   * Paziente antikoagulatuak ebakuntzaren aurretik eta ondoren artatzeko gomendioak eguneratzea (tronbosi eta odoljario arriskuak). Izenburua: Tronboenbolismoaren profilaxia kirurgian
   * Kumarinikoen bidezko antikoagulazioaren autokontrola diseinatzea, ahal denean
2. Nutrizioa:
   * Gaixotasunarekin lotutako desnutrizioari buruzko dokumentua eguneratzea
   * NEko produktuen preskripzioa sistematizatzea Auzolanen bitartez
3. Zainketak
   * NOZen oin diabetikoa artatzeko dokumentuaren gaineko adostasuna
   * Zauriei buruzko lantaldea eguneratzea
   * Segurtasun estrategia: erorikoen prebentzioa, presioagatiko zaurien prebentzioa, atxikitze neurri fisikoen egokitzapena eta kontrola, deliriuma, portaera suizidak.
   * Zainketen jarraipenari buruzko txostena
   * Erizainen arteko INP
   * Prozedurak eguneratzea
   * Lotura-erizainen prestakuntza ibilbidea
   * Erizain aholku-emaileak
   * Erizainen preskripzioa (LTT berria)
4. Pediatria
   * Gaixotasun kroniko konplexuaren jarraipena haurrengan
   * Aringarrien estrategia haurrengan (prestatzen ari da)
   * Jaioberriaren identifikazioa eta trantsizioak
   * Ikteriziarako protokoloa alta goiztiarren testuinguruan
   * Arnas gaixotasunak
   * Trantsizioak pediatrian
   * Haurren kontrako sexu abusua
5. Alergiak
   * ANDIA Alergiak sistema inplementatzeko LTTa: segurtasuna, erregistroa eta preskripziorako egokitasuna
6. Segurtasun arloa. Bilerak lerro bakoitzeko arlo guztietako arduradunekin:
   * Infekzio nosokomialen prebentzioa
   * Erroreen prebentzioa medikazioan eta gailu sanitarioetan
   * Konplikazioen prebentzioa zainketa sanitarioetan
   * Konplikazioen prebentzioa osasun laguntzako arlo medikoetan eta diagnostiko arloetan
   * Identifikazio ziurreko sistemak, gorabeheren jakinarazpena eta pazienteen parte-hartzea.

Osasun laguntzaren integrazioko taldeek osasun barruti guztietako profesionalak biltzen dituzte. Barruti bakoitzaren barneko koordinazioa, Tuteran eta Lizarran kudeatzailetza banatan integratuta dago, baina Iruñean bi kudeatzailetzaren mende dago oinarrizko koordinazio espezializatua.

Iruñeko barrutiko bi kudeatzailetzek itxarote-zerrenden egoerari nola heldu dioten aztertuta, beharrezkotzat jo da lehenik talde horiek sortzea, lehendabiziko zeregin oso zehatz batekin eta pertsona asko itxaroten ari diren espezialitateetarako.

Talde bakoitzaren helburua da batera identifikatzea hobetu litezkeen alorrak eta pazienteen beharrak asetzeko arreta hobetuko duten planteamenduak.

Metodologiari dagokionez, batera berrikusten dira oinarrizko osasun laguntzatik espezialitatera deribatzeko orriak, xede hauekin:

* Itxarote-zerrendan ditugun pazienteen ezaugarriak eta haien deribazioa eragin duten arazo zehatzak ezagutzea
* Aztertzea nola multzokatu daitezkeen espezialitatean antzeko zirkuituak dituzten arazoak
* Deribatzeko arrazoi burokratikoak edo administratiboak identifikatzea (prestazio eta hitzarmenetarako balidazioa, etab.)
* Balio erantsirik ez dakarten zirkuituak identifikatzea eta horiek bizkortzeko aukerak planteatzea.

Talde bakoitza NOUko espezialitateko fakultatibo batek eta Iruñeko Barrutiko oinarrizko osasun laguntzako fakultatibo batek osatzen dute, eta talde guztiei laguntza ematen diete sei teknikarik (NOUko bat, Oinarrizko Osasun Laguntzako Kudeatzailetzako bi eta Osasun Laguntza emateko Zuzendaritzako hiru). Lantaldeak ez daude kolegiatuta eta ez dago haien aktarik.

Lantalde bakoitzak orain arte egindako lan bileren datak honako taula honetan bildu dira:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Data** | **2022/09/26** | **2022/09/27** | **2022/09/29** | **2022/10/03** | **2022/10/03** | **2022/10/04** | **2022/10/17** | **2022/10/18** | **2022/10/19** | **2022/10/20** | **2022/10/24** |
| **TALDEA** | **ORL** | **KARDIO** | **EHB** | **ORL** | **OFTALM.** | **KARDIO** | **ORL** | **TRAUMA** | **KARDIO** | **EHB** | **OFTALM.** |

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko urriaren 28an

Osasuneko kontseilaria: Santos Induráin Orduna